เงินบาทปิดตลาด 31.00/02
ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 31.00/02 แข็งค่าจากช่วงเช้าเล็กน้อย
21 ต.ค. 2554

ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 31.00/02 แข็งค่าจากช่วงเช้าเล็กน้อย
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดเย็นนี้อยู่ที่ระดับ 31.00/02 บาท/ดอลลาร์ ขยับแข็งค่าเล็กน้อยจากเปิดตลาดช่วงเช้าที่ระดับ 31.02/05 บาท/ดอลลาร์ ระหว่างวันเงินบาทเคลื่อนไหวไปทำโลว์ที่ระดับ 30.99/31.01 บาท/ดอลลาร์ และไปทำไฮที่ระดับ 31.08/10 บาท/ดอลลาร์ เนื่องจากความกังวลต่อสถานการณ์น้ำท่วมในประเทศ
"(เงินบาท)ระหว่างวันแกว่งไปแกว่งมา น่าจะเป็นผลจากข่าวน้ำท่วมในบ้านเรามากกว่า" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.3765/3766 ดอลลาร์/ยูโร ปรับตัวอ่อนค่าจากระดับ 1.3797/3800 ดอลลาร์/ยูโร ส่วนเงินเยนอยู่ที่ระดับ 76.68/71 เยน/ดอลลาร์ จากช่วงเช้าที่ระดับ 76.74/77 เยน/ดอลลาร์
นักบริหารเงิน คาดว่า สัปดาห์หน้าเงินบาทจะเคลื่อนไหวในกรอบระหว่าง 30.90-31.20 บาท/ดอลลาร์